[{"text_idx": "#000000", "text": "Mae llawer o\u2019r gemau consol o ddyddiau plentyndod pobl fwy na thebyg yn hel llwch yn yr atig erbyn hyn."}, {"text_idx": "#000001", "text": "Dyna pam mae Chris Munasinha, perchennog Arcade Vaults, wedi creu cymuned lle gall chwaraewyr gemau creadigol fwynhau taith yn o\u0302l mewn amser gyda gemau fideo retro. O\u2019r Pac-Man gwreiddiol i glasuron yr oes hon megis Fortnite \u2013 gall pobl chwarae gemau mwyaf eiconig y pum degawd diwethaf."}, {"text_idx": "#000002", "text": "Wedi\u2019i lleoli yn Arce\u0302d hanesyddol y Stryd Fawr, mae dau lawr i\u2019r siop gemau fideo, un ar gyfer chwarae, a\u2019r llall lle gall datblygwyr greu eu gemau eu hunain."}, {"text_idx": "#000003", "text": "Meddai Chris: \u201cDoes dim unlle arall y gwn i amdano, yn sicr dim yng Nghaerdydd, sydd ag amrywiaeth eithaf mawr o gemau fideo yn mynd yn o\u0302l mor bell a\u0302 hyn, a gweithle cyfun i bobl gwrdd a chymdeithasu. Dyma hefyd yr unig arce\u0302d mewn arce\u0302d y gwn amdani yn y DU."}, {"text_idx": "#000004", "text": "\u201cMae\u2019r pandemig wedi bod yn anodd i ni fel y bu i bawb. Ychydig cyn y cyfnod clo, roeddem yn cymryd camau breision oherwydd dim ond ers ychydig dros flwyddyn yr oeddem wedi bod ar agor y pryd hynny. Ac roedd yn eithaf anodd i ni golli\u2019r momentwm hwnnw i gyd.\u201d"}, {"text_idx": "#000005", "text": "Gan fod pobl ar waha\u0302n yn gorfforol, penderfynodd Chris addasu\u2019r busnes a darparu gwasanaethau ffrydio ar-lein i\u2019w gwsmeriaid rheolaidd a ffyddlon gael dod at ei gilydd yn rhithiol."}, {"text_idx": "#000006", "text": "Meddai: \u201cMae ein pwyslais ar y gymuned. Rydym yn gwmni budd cymunedol dielw. Ein nod bob amser yw tyfu\u2019r gymuned gemau fideo ac nid dim ond fel lle i yfed a chwarae gemau, ond i gwrdd a\u0302 phobl."}, {"text_idx": "#000007", "text": "\u201cMae natur unigryw\u2019r arcedau yng Nghaerdydd wir yn apelio at natur unigryw ein cymuned. Mae\u2019n gweithio\u2019n dda, mae\u2019n gweddu i\u2019n hethos a\u2019n hestheteg retro."}, {"text_idx": "#000008", "text": "\u201cY busnesau annibynnol, unigryw nad ydych chi\u2019n eu gweld ar y stryd fawr yw\u2019r allwedd i\u2019r arcedau. Gall pobl grwydro\u2019r arcedau hyn a dod o hyd i rywbeth hollol wahanol na fyddent yn dod o hyd iddo yn unman arall. \u201d"}, {"text_idx": "#000009", "text": "Cofrestrwch ar gyfer ein cylchlythyr"}]